Diari Oficial de la Generalitat Valenciana


Sumari del DOGV 3767, del 08-06-2000 (2000/4176)

Informació pública de l'aprovació de les bases per a la provisió de tres places d'agents de la policia local i extracte d'aquestes.
-----------------------------------------------------------------------------------------------------------------------------------

### Dades del document

Número de DOGV
:   3767

Data del DOGV
:   08-06-2000

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2000/4176


Data del document
:   27-04-2000

Organisme emissor
:   Ajuntament de Requena

Tipus de document
:   Convocatòria

Descriptors 

:   * Requena
    * concurs administratiu
    * administració local
    * policia

Informació pública de l'aprovació de les bases per a la provisió de tres places d'agents de la policia local i extracte d'aquestes. [2000/A4176]
  
Mitjançant el Decret de l'Alcaldia Presidència de data 12 d'abril de 2000, s'ha acordat aprovar les bases per a la provisió de tres places de policia local del cos de policia local, categoria agent, vacants en la plantilla de l'Ajuntament de Requena, que formen part de l'oferta d'ocupació pública aprovada per a l'any 1999.
  
L'extracte de les bases és el següent:
  
«Objecte
  
L'objecte de la convocatòria és la provisió, en propietat, de tres places d'agents de la policia local, escala d'administració especial, subescala serveis especials, classe policia local i auxiliars, enquadrades en l'escala bàsica, nivell C de titulació. Les places convocades seran proveïdes, mitjançant oposició per torn lliure dues places, i la restant mitjançant concurs de mèrits per torn de mobilitat. Si la plaça oferida per torn de mobilitat no es cobreix per aquest procediment de selecció, incrementarà la o les que hagen de ser proveïdes per oposició lliure. El nombre real de places seran les que hi haja vacants en el moment de la convocatòria. Aquests agents, sense perjudici de destinacions posteriors, realitzaran un servei com a motoristes.
  
Condicions de les persones aspirants
  
Per a ser admeses a la realització de les proves selectives, les persones aspirants han de complir els requisits següents en la data de finalització de presentació d'instàncies:
  
Torn lliure
  
- Ser espanyol.
  
- Posseir el títol de Batxiller Superior, Formació Professional de segon grau o equivalent, o tenir complides les condicions per a obtenir-lo en la data que finalitze el termini de presentació d'instàncies; l'equivalència ha de ser reconeguda per l'administració competent i degudament acreditada en aquest sentit per les persones aspirants.
  
- No patir cap malaltia ni defecte físic que impedisquen l'exercici de les funcions corresponents i fer una alçada mínima d'1,65 metres per als homes i 1,60 per a les dones.
  
- Haver complit 18 anys d'edat sense excedir de l'edat de 30 anys. Només als efectes de l'edat màxima, es compensarà el límit amb els serveis prestats anteriorment en l'administració local, escala d'administració especial, subescala de serveis especials, classe policia local i auxiliars.
  
- No haver sigut separat, mitjançant un expedient disciplinari, del servei de l'estat, de les comunitats autònomes, de les entitats locals o de qualsevol altra institució jurídica pública, ni estar inhabilitat per a l'exercici de les funcions públiques.
  
- Posseir els permisos de conduir vehicles A-2 i B-2 o, si pertoca, A del Reial Decret 772/1997, de 30 de maig, pel qual s'aprova el Reglament General de Conductors, i B, que habilite per a conduir els vehicles a què es refereix l'article 7.3 de l'anterior Reial Decret 772/1997.
  
Torn de mobilitat
  
- Ser personal funcionari de carrera integrat en la subescala de serveis especials, agent del cos de policia local, de qualsevol dels municipis de la Comunitat Valenciana amb la categoria que es convoca.
  
- Haver restat, almenys, dos anys com a personal funcionari de carrera en el lloc de treballa des del qual es concursa.
  
- Que no falten menys de 10 anys per a complir l'edat de jubilació forçosa.
  
- No patir cap malaltia ni defecte físic que li impedisca l'exercici normal de les funcions pròpies de la seua escala i categoria, de conformitat amb el quadre d'exclusions mèdiques establit en aquestes bases.
  
- No estar suspés en ferm ni inhabilitat per a l'exercici de funcions públiques.
  
- Ser titular dels permisos de conduir vehicles A-2 i B-2 o, si pertoca, A del Reial Decret 772/1997, de 30 de maig, pel qual s'aprova el Reglament General de Conductors, i B, que habilite per a conduir els vehicles a què es refereix l'article 7.3 de l'anterior Reial Decret 772/1997.
  
- Posseir el títol de Batxiller Superior, Formació Professional de segon grau o equivalent, o tenir complides les condicions per a obtenir-lo en la data que finalitze el termini de presentació d'instàncies; l'equivalència ha de ser reconeguda per l'administració competent i degudament acreditada en aquest sentit per les persones aspirants. (\*\*)
  
Presentació d'instàncies i documentació annexa
  
Les instàncies per a prendre part en aquesta convocatòria cal adreçar-les a l'alcalde president d'aquest Ajuntament, podent-hi utilitzar una instància model que es facilitarà a les oficines municipals. Les instàncies s'han de presentar al Registre General o en la forma que determina l'article 38.4 de la Llei de 30/1992, de Règim Jurídic de les Administracions Públiques i del Procediment Administratiu Comú , durant el termini de 20 dies hàbils, a partir de l'endemà de la publicació de l'extracte d'aquesta convocatòria en el Boletín Oficial del Estado.
  
En les instàncies per a prendre part en aquesta convocatòria, les persones aspirants han de manifestar que compleixen tots els requisits exigits en aquestes bases i que es comprometen a prestar el jurament o promesa preceptius, indicant-hi a més si concorren per torn lliure o concurs de mèrits per mobilitat.
  
A les instàncies han d'adjuntar:
  
a) Justificant d'haver ingressat en la caixa municipal, mitjançant un ingrés bancari o resguard de pagament, si pertoca, per gir postal o telegràfic, els drets d'examen, que es fixen en 4.000 pessetes. Els esmentats drets d'examen sols seran tornats a les persones que no siguen admeses al procediment selectiu, per falta d'algun dels requisits exigits per a prendre-hi part. No s'exigiran drets d'examen en el cas de participar en el concurs de mèrits per mobilitat.
  
b) Aquelles persones que opten pel torn de mobilitat han de presentar la documentació acreditativa dels mèrits al·legats per la persona aspirant, mitjançant l'original d'aquesta o una còpia compulsada. Cal adjuntar aquesta documentació a la instància en un sobre tancat que podrà ser lacrat. No es tindrà en compte cap mèrit que no s'acredite en aquest moment. La documentació serà tornada a les persones concursants per torn de mobilitat, si no pertoca la seua realització, una vegada siga ferma la resolució del concurs oposició.»
  
La resta de les bases figura al Negociat Central de l'Ajuntament perquè siguen consultades i, si pertoca, obtenir-ne una fotocòpia.
  
Cosa que es publica perquè se'n prenga coneixement, d'acord amb el que estableix la normativa aplicable.